CELEX: 62022TN0046
Language: hr
Date: 2022-01-25 00:00:00
Title: Predmet T-46/22: Tužba podnesena 25. siječnja 2022. – Esedra/Parlament

7.3.2022   
            
            
               HR
            
            
               Službeni list Europske unije
            
            
               C 109/34
            
         
      Tužba podnesena 25. siječnja 2022. – Esedra/Parlament
      (Predmet T-46/22)
      (2022/C 109/45)
      Jezik postupka: francuski
      
         Stranke
      
      
         Tužitelj: Esedra (Bruxelles, Belgija) (zastupnik: M. Vastmans, odvjetnica)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je tužba za poništenje dopuštena i osnovana;
                  posljedično:
                  
                              —
                           
                           
                              poništi odluku Europskog parlamenta o dodjeli predmetnog ugovora društvu SAS PEOPLE & BABY i odbijanju ponude društva SRL ESEDRA;
                           
                        
                              —
                           
                           
                              društvu SRL ESEDRA naknadi štetu pretrpljenu zbog te nezakonite odluke;
                           
                        
            
                  —
               
               
                  naloži Europskom parlamentu snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe podnesene protiv odluke Europskog parlamenta od 26. studenoga 2021. o odbijanju tužiteljeve ponude u okviru postupka javne nabave br. PE PERS 2021 027, koji se odnosi na cjelokupno upravljanje ustanovom za skrb o maloj djeci Europskog parlamenta u Bruxellesu, u ulici Wayenberg, i o dodjeli ugovora društvu SAS People & Baby, tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, povredi članka 170. UFEU-a, povredi članka 16.1. dokumentacije za nadmetanje, povredi općih pravnih načela, konkretno, načela temeljitosti, formalnog obrazloženja i patere legem ipse fecisti te očitoj pogrešci u ocjeni.
               
            
                  2.
               
               
                  Drugi tužbeni razlog, koji se temelji na povredi članka 3.13. dokumentacije za nadmetanje, povredi Uredbe od 21. veljače 2019. o poboljšanju kvalitete i dostupnosti skrbi o maloj djeci u Francuskoj zajednici i povredi Odluke Vlade Francuske zajednice od 2. svibnja 2019. o utvrđivanju pravila za izdavanje odobrenja i dodjelu subvencija za vrtiće, službe dječje skrbi i samostalne (su)odgajatelje djece i/ili povredi Odluke Flamanske vlade od 22. studenoga 2013. o uvjetima za izdavanje odobrenja za rad i o politici kvalitete u pružanju obiteljske i grupne skrbi za dojenčad i malu djecu, povredi općih pravnih načela, konkretno načela temeljitosti i načela patere legem ipse fecisti te očitoj pogrešci u ocjeni.